વિસાવદર પંથકમાં આ હુમલાખોર ગેંગની રીતસરની ધાક છે. જેના કારણે તેની સામે કોઈ ફરિયાદ નોંધાવવા આગળ આવતું નથી. વિસાવદર શહેરમાં જ પાનના ધંધાર્થી અને બેકરીના સંચાલક પાસેથી આ ટોળીએ નાણાં પડાવી લીધાની પણ ચર્ચા છે. પરંતુ વેપારીઓ ફરિયાદ નોધાવવા આગળ નથી આવતા. નોંધનીય છે કે તાજેતરમાં યોજાયેલા ડીવાયએસપીના લોકદરબારમાં લોકોએ ખંડણીખોર ગેંગના ત્રાસની ફરિયાદ કરી હતી. ત્યારે અધિકારીએ ફરિયાદ કરો તો કાર્યવાહી કરવાની ખાતરી આપી હતી. આમ છતાં કોઈ ફરિયાદ નોંધાવવા આગળ ન હતું આવ્યું.